stanford-oval/wikipedia huggingface dataset:
การแปลงเชิงปริพันธ์
ความสำคัญของฐานที่ตั้งฉาก

ฟังก์ชันฐานที่ตั้งฉาก (orthogonal) นั้นหมายถึง ปริพันธ์ของผลคูณของสองฟังก์ชันฐานที่ต่างกัน ตลอดทั้งช่วงโดเมนของมันจะต้องมีค่าเป็นศูนย์ การแปลงเชิงปริพันธ์นั้นเพียงเป็นการเปลี่ยนรูปฟังก์ชันจากที่แสดงโดยฐานเชิงตั้งฉากปรกติหนึ่ง เป็นอีกฐานเชิงตั้งฉากปรกติหนึ่งเท่านั้น ค่าที่แต่ละจุดของฟังก์ชันในโดเมนของการแปลงคือ ค่าขนาดของฟังก์ชันฐานเชิงตั้งฉากปรกติหนึ่ง ๆ ที่เป็นองค์ประกอบของการกระจายฟังก์ชันจากการแปลง กระบวนการกระจายฟังก์ชันจากรูปแบบมาตรฐาน เป็นผลบวกของฟังก์ชันฐานเชิงตั้งฉากปรกติ ซึ่งอาจถูกปรับขนาด และ ตำแหน่ง เรียกว่า การแยกองค์ประกอบสเปกตรัม (spectral factorization) กระบวนการนี้คล้ายกับหลักการของการแทนจุดใด ๆ ในปริภูมิ 3 มิติ ด้วยค่าตามแกน x, y, z ซึ่งค่าแต่ละแกนจะตั้งฉากกัน และเป็นอิสระไม่ขึ้นแก่กัน ในการหาขนาดองค์ประกอบในการแยกองค์ประกอบสเปกตรัมของฟังก์ชัน F ตามฟังก์ชันฐานเชิงตั้งฉากปรกติหนึ่ง ๆ นั้นจะใช้คำว่า โพรเจกชัน (projection) ของ F ไปบนฟังก์ชันฐานนั้น เช่นเดียวกับในกรณีของเวกเตอร์
เราสามารถมองกราฟของฟังก์ชันบนพิกัดคาร์ทีเซียน เหมือนกับเป็นการกระจายบนฐานเชิงตั้งฉากปรกติเช่นกัน โดยแต่ละจุดบนกราฟจะเป็นองค์ประกอบของแต่ละฟังก์ชันฐานเชิงตั้งฉากปรกติ เช่นจุด (3,5) บนกราฟ หมายถึง องค์ประกอบ ของฟังก์ชันฐานเชิงตั้งฉากปรกติ δ(x-3) โดยที่ "δ" คือ ฟังก์ชันครอเนกเคอร์เดลต้า (Kronecker delta function) ที่มีขนาดเท่ากับ 5 หากมองเช่นนี้แล้ว กราฟต่อเนื่องของฟังก์ชันจำนวนจริงบนระนาบ ก็คือผลรวมของฟังก์ชันฐานจำนวนไม่จำกัด เพราะหากฟังก์ชันฐานมีจำนวนจำกัด เส้นกราฟก็ควรจะมีรูปร่างเป็นจุด ๆ แทนที่จะเป็นเส้นต่อเนื่อง
ตารางการแปลงเชิงปริพันธ์

| การแปลง | สัญลักษณ์ |  K | t1 | t2 |  K^{-1} | u1 | u2 |
| --- | --- | --- | --- | --- | --- | --- | --- |
| การแปลงฟูรีเย (Fourier transform) |  {\mathcal {F}} |  {\frac {e^{-iut}}{\sqrt {2\pi }}} |  -\infty \, |  \infty \, |  {\frac {e^{+iut}}{\sqrt {2\pi }}} |  -\infty \, |  \infty \, |
| การแปลงฮาร์ทลีย์ (Hartley transform) |  {\mathcal {H}} |  {\frac {\cos(ut)+\sin(ut)}{\sqrt {2\pi }}} |  -\infty \, |  \infty \, |  {\frac {\cos(ut)+\sin(ut)}{\sqrt {2\pi }}} |  -\infty \, |  \infty \, |
| การแปลงเมลลิน (Mellin transform) |  {\mathcal {M}} |  t^{u-1}\, |  0\, |  \infty \, |  {\frac {t^{-u}}{2\pi i}}\, |  c\!-\!i\infty  |  c\!+\!i\infty  |
| การแปลงลาปลาสสองด้าน (Two-sided Laplacetransform) |  {\mathcal {B}} |  e^{-ut}\, |  -\infty \, |  \infty \, |  {\frac {e^{+ut}}{2\pi i}} |  c\!-\!i\infty  |  c\!+\!i\infty  |
| การแปลงลาปลาส (Laplace transform) |  {\mathcal {L}} |  e^{-ut}\, |  0\, |  \infty \, |  {\frac {e^{+ut}}{2\pi i}} |  c\!-\!i\infty  |  c\!+\!i\infty  |
| การแปลงแฮงเคิล (Hankel transform) |  |  t\,J_{\nu }(ut) |  0\, |  \infty \, |  u\,J_{\nu }(ut) |  0\, |  \infty \, |
| การแปลงอาเบล (Abel transform) |  |  {\frac {2t}{\sqrt {t^{2}-u^{2}}}} |  u\, |  \infty \, |  {\frac {-1}{\pi {\sqrt {u^{2}\!-\!t^{2}}}}}{\frac {d}{du}} |  t\, |  \infty \, |
| การแปลงฮิลเบิร์ต (Hilbert transform) |  {\mathcal {H}}il |  {\frac {1}{\pi }}{\frac {1}{u-t}} |  -\infty \, |  \infty \, |  {\frac {1}{\pi }}{\frac {1}{u-t}} |  -\infty \, |  \infty \, |
| การแปลงเอกลักษณ์ (Identity transform) |  |  \delta (u-t)\, |  t_{1}<u\, |  t_{2}>u\, |  \delta (t-u)\, |  u_{1}\!<\!t |  u_{2}\!>\!t |
ในการแปลงกลับ ค่า c เป็นค่าคงที่ซึ่งขึ้นกับฟังก์ชันของการแปลง เช่น สำหรับการแปลงลาปลาสด้านเดียว และสองด้าน c จะต้องมีค่ามากกว่า ค่าส่วนจำนวนจริงที่มากที่สุดของค่าศูนย์(zero) ฟังก์ชันของการแปลง
ดูเพิ่ม

รายชื่อการแปลง (คณิตศาสตร์)
การ์ตูนเน็ตเวิร์คสเปน

| --- | --- |

คำขวัญ: เชเก
สำนักงานใหญ่: ลอนดอน สหราชอาณาจักร
ความเป็นเจ้าของ
เจ้าของ: ระบบแพร่สัญญาณเทอร์เนอร์
ช่องรอง: การ์ตูนิโต
ประวัติ
เริ่มออกอากาศ: 4 มีนาคม 2537 (2537-03-04)
ยุติออกอากาศ: 30 มิถุนายน 2556 (2556-06-30)
ลิงก์
เว็บไซต์: www.cartoonnetwork.es
การ์ตูนเน็ตเวิร์คสเปน (อังกฤษ: Cartoon Network Spain) เป็นสถานีโทรทัศน์สเปนของระบบแพร่สัญญาณเทอร์เนอร์สเปน
การโยนออกนอกหน้าต่าง

ภาพพิมพ์จากบัญชรฆาตแห่งปรากในปี ค.ศ. 1618
“ความตายของนายพลกาสปาร์ด เดอ โคลิญญี” จาก “Foxe's Book of Martyrs” ฉบับ ค.ศ. 1887 โดยโครนไฮม์
การโยนออกนอกหน้าต่าง (อังกฤษ: defenestration) คือการโยนคนหรือสิ่งของออกจากหน้าต่าง เป็นคำที่เริ่มใช้หลังจากเหตุการณ์การโยนออกนอกหน้าต่างที่ปรากจากหน้าต่างปราสาทปรากในปี ค.ศ. 1618 คำว่า “Defenestration” ในภาษาอังกฤษที่มาจากภาษาละติน “De” ที่แปลว่า “ออกจาก” และ “fenestra” ที่แปลว่า “หน้าต่าง”
แม้ว่าการโยนออกจากหน้าต่างอาจจะเป็นอันตรายถึงตายได้แต่ก็ขึ้นอยู่กับความสูงของหน้าต่างหรือการบาดเจ็บจากกระจกหน้าต่างที่แตกบาด การโยนจากหน้าต่างไม่จำเป็นต้องเป็นความตั้งใจที่จะให้ผู้ที่ถูกโยนถึงแก่ชีวิต
ดูเพิ่ม

ฆาตกรรม
การไม่ยอมรับคู่ทางเลือก

การไม่ยอมรับคู่ทางเลือก 
(อังกฤษ: denying the correlative)
เป็นเหตุผลวิบัติอรูปนัยโดยไม่ยอมรับคู่ทางเลือก เป็นการสร้างทางเลือกอื่นที่ไม่มี 
เป็นเหตุผลวิบัติตรงกันข้ามกับทวิบถเท็จซึ่งไม่ยอมรับทางเลือกอื่นๆ 
รูปแบบทางตรรกะก็คือ ก หรือไม่ใช่ ก ดังนั้นจึง ข
สำหรับคำถามแบบเลือกคำตอบ ผู้ตอบจะต้องเลือกคำตอบจากทางเลือกที่มี 
แต่เพื่อจะกำหนดว่าเหตุผลที่ให้เป็นเหตุผลวิบัตินี้หรือไม่ ก็จะต้องตรวจดูบริบทอย่างละเอียด 
เพราะแม้เหตุผลวิบัตินี้จะเป็นการสร้างทางเลือกในบริบทที่ไม่มีทางเลือกอื่น แต่การให้เหตุผลเช่นนี้อาจชี้ว่า บริบทที่ให้ไม่สมเหตุผล
แหล่งข้อมูลอื่น

Bennett, Bo, "Denying the Correlative", Logically Fallacious, สืบค้นเมื่อ 2018-09-06
การโจมตีด้วยโดรน

โดรนพรีเดเตอร์ขณะยิงขีปนาวุธเฮลไฟร์
อากาศยานไร้คนขับเชิงพาณิชย์ที่ปรับใช้เป็นอาวุธ
การโจมตีด้วยโดรน (อังกฤษ: drone strike) เป็นการโจมตีโดยอากาศยานต่อสู้ไร้คนขับ (UCAV) หนึ่งลำหรือมากกว่า หรืออากาศยานไร้คนขับ (UAV) เชิงพาณิชย์ที่ปรับใช้เป็นอาวุธ
สำหรับอากาศยานต่อสู้ไร้คนขับ การโจมตีมักเกี่ยวข้องกับการยิงขีปนาวุธหรือปล่อยระเบิดใส่เป้าหมาย โดรนอาจจะติดตั้งอาวุธ เช่น ระเบิดนำวิถี, ระเบิดดาวกระจาย, วัตถุที่ก่อให้เกิดเพลิง, ขีปนาวุธอากาศสู่พื้น, ขีปนาวุธต่อสู้รถถัง หรืออาวุธนำวิถีความแม่นยำสูงชนิดอื่น ตั้งแต่ช่วงเปลี่ยนศตวรรษ การโจมตีด้วยโดรนส่วนใหญ่ได้ดำเนินการโดยกองทัพสหรัฐในต่างประเทศ เช่น อัฟกานิสถาน, ปากีสถาน, ซีเรีย, อิรัก, โซมาเลีย และเยเมน โดยใช้ขีปนาวุธอากาศสู่พื้น
การโจมตีด้วยโดรนใช้สำหรับการสังหารที่ระบุเป้าหมายหลายประเทศ
มีเพียงสหรัฐ, อิสราเอล, จีน, อิหร่าน, อิตาลี, อินเดีย, ปากีสถาน, รัสเซีย, ตุรกี, และโปแลนด์เท่านั้น ที่ทราบว่ามีการผลิตอากาศยานต่อสู้ไร้คนขับปฏิบัติงานในปี ค.ศ. 2019
การโจมตีด้วยโดรนสามารถทำได้โดยใช้อากาศยานไร้คนขับ (UAVs) เช่น การบรรทุกวัตถุอันตราย และชนเป้าหมายที่ทำให้บาดเจ็บ หรือจุดชนวนระเบิดใส่เป้าหมาย สิ่งบรรทุกอาจรวมถึงวัตถุระเบิด, กระสุนที่กระจายกลางอากาศ, สารเคมี, อันตรายจากรังสีและชีวภาพ ส่วนระบบต่อต้านอากาศยานไร้คนขับได้รับการพัฒนาโดยรัฐเพื่อต่อต้านภัยคุกคามจากโดรนโจมตี อย่างไรก็ตามเรื่องนี้ทดลองได้ยาก อ้างอิงจากเจมส์ โรเจอส์ นักวิชาการที่ศึกษาการสงครามโดรน ซึ่งกล่าวว่า "มีการถกเถียงกันอย่างมากในตอนนี้เกี่ยวกับวิธีที่ดีที่สุดในการต่อต้านอากาศยานไร้คนขับขนาดเล็กเหล่านี้ ไม่ว่าจะถูกใช้โดยมือสมัครเล่นที่ก่อให้เกิดความรำคาญเล็กน้อย หรือในลักษณะที่น่ากลัวกว่าโดยนักแสดงผู้ก่อการร้าย"
การโจมตีด้วยโดรนโดยสหรัฐ

เบน เอ็มเมอร์สัน ผู้สืบสวนคดีพิเศษของคณะมนตรีสิทธิมนุษยชนแห่งสหประชาชาติ กล่าวว่าการโจมตีด้วยโดรนของสหรัฐอาจเป็นการละเมิดกฎหมายมนุษยธรรมระหว่างประเทศ ดิอินเตอร์เซปต์รายงานว่า "ระหว่างเดือนมกราคม ค.ศ. 2012 ถึงเดือนกุมภาพันธ์ ค.ศ. 2013 การโจมตีทางอากาศโดยการปฏิบัติการพิเศษของสหรัฐ [ในภาคตะวันออกเฉียงเหนือของอัฟกานิสถาน] ทำให้มีผู้เสียชีวิตกว่า 200 คน ในจำนวนนั้น มีเพียง 35 คนเท่านั้นที่เป็นเป้าหมายที่ตั้งใจไว้ ในช่วงระยะเวลาห้าเดือนหนึ่งของปฏิบัติการ ตามเอกสาร เกือบ 90 เปอร์เซ็นต์ของผู้เสียชีวิตจากการโจมตีทางอากาศไม่ใช่เป้าหมายที่ตั้งใจไว้" ในสหรัฐ การโจมตีด้วยโดรนใช้เพื่อลดจำนวนผู้เสียชีวิต เนื่องจากไม่มีใครที่ต้องใช้ร่างกายประจัญในการทำศึก ความสามารถในการส่งโดรนเพื่อต่อสู้ได้ลดจำนวนชีวิตชาวอเมริกันที่สูญเสียไปอย่างมาก สหรัฐได้เพิ่มการใช้โดรนโจมตีอย่างมีนัยสำคัญในระหว่างการเป็นประธานาธิบดีของโอบามาเมื่อเทียบกับบุช ด้วยความช่วยเหลือจากศูนย์ป้องกันร่วมที่ไพน์แกป ซึ่งค้นหาเป้าหมายโดยการสกัดสัญญาณวิทยุ ทำให้สหรัฐเสมือนเป็นโดรนโจมตีแบบดับเบิลแท็ป
ในเดือนสิงหาคมปี ค.ศ. 2018 สำนักข่าวอัลญะซีเราะฮ์ รายงานว่ากลุ่มพันธมิตรที่นำโดยซาอุดีอาระเบีย "ต่อสู้กับกบฏฮูษี [ในเยเมน] ได้ทำข้อตกลงลับกับอัลกออิดะฮ์ในเยเมน และทำการคัดเลือกกลุ่มนักสู้หลายร้อยคน ... บุคคลสำคัญในการทำข้อตกลงกล่าวว่าสหรัฐได้ตระหนักถึงข้อตกลงและรีรอการโจมตีด้วยโดรนกับกลุ่มติดอาวุธ ที่ก่อตั้งโดยอุซามะฮ์ บิน ลาดิน ในปี ค.ศ. 1988"
ดูเพิ่ม

การสงครามต่อสู้อากาศยาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โดรนโจมตี
การแปลงลาปลัส

ในทางคณิตศาสตร์ การแปลงลาปลัส (อังกฤษ: Laplace transform) คือการแปลงเชิงปริพันธ์ที่ใช้กันอย่างกว้างขวาง แสดงอยู่ในรูป  \displaystyle {\mathcal {L}}\left\{f(t)\right\} การแปลงลาปลัสจะทำให้เกิดความเป็นเชิงเส้นของ f(t) ซึ่งค่า t เป็นอาร์กิวเมนต์จริง(t ≥ 0) จะแปลงไปอยู่ในรูปฟังก์ชัน F(s) โดย s เป็นอาร์กิวเมนต์เชิงซ้อน การแปลงนี้เป็นการทำฟังก์ชันหนึ่งต่อหนึ่งที่สำคัญมากในการใช้งานในทางปฏิบัติ คู่ฟังก์ชัน f(t) กับ F(s) นั้นจับคู่กันในตาราง การแปลงลาปลัสถูกใช้ประโยชน์จากคุณสมบัติที่มันมีความสัมพันธ์และการดำเนินการของฟังกันดังเดิม f(t) น้นสอดคล้องกับความสัมพันธ์กับการดำเนินการในรูปของ F(s) การแปลงลาปลัสถูกประยุกต์ใช้ในงานสำคัญมากมายที่เป็นแนวคิดทางวิทยาศาสตร์ สำหรับชื่อลาปลัสนี้มาจากชื่อของปีแยร์-ซีมง ลาปลัส ผู้ที่นำการแปลงนี้ไปใช้ในทฤษฎีความน่าจะเป็น
การแปลงลาปลัสเกี่ยวข้องกับการแปลงฟูรีเย แต่ขณะที่การแปลงฟูรีเยนั้นใช้ในการแก้ฟังก์ชันหรือสัญญาณในโหมดของการสั่นสะเทือน
คุณสมบัติ

กำหนดให้ f(t) และ g(t) มีผลการแปลงลาปลัสเป็น F(s) และ G(s) ตามลำดับ:
ตารางต่อไปนี้เป็นตารางคุณสมบัติของการแปลงลาปลัสด้านเดียว (unilateral Laplace transform):
|   | โดเมนเวลา   | โดเมน 's'   | หมายเหตุ   |
| --- | --- | --- | --- |
| ภาวะเชิงเส้น (Linearity)   |  af(t)+bg(t)\   |  aF(s)+bG(s)\   | สามารถพิสูจน์ได้โดยคุณสมบัติความเป็นเชิงเส้นของการหาปริพันธ์ (ปริพันธ์ผลบวกเท่ากับ ปริพันธ์ขององค์ประกอบย่อยของผลบวกนั้น)   |
| อนุพันธ์เชิงความถี่ (Frequency differentiation)   |  tf(t)\   |  -F'(s)\   |  F'\, เป็นอนุพันธ์อันดับแรกของ  F\,.   |
| อนุพันธ์เชิงความถี่ (Frequency differentiation)   |  t^{n}f(t)\   |  (-1)^{n}F^{(n)}(s)\   | รูปแบบทั่วไปของอนุพันธ์อันดับ nth ของ F(s)   |
| อนุพันธ์ (Differentiation)   |  f'(t)\   |  sF(s)-f(0)\   | สมมุติให้ ƒ เป็นฟังก์ชันที่อนุพันธ์ได้ (differentiable function)   |
| อนุพันธ์อันดับสอง (Differentiation)   |  f''(t)\   |  s^{2}F(s)-sf(0)-f'(0)\   | สมมุติให้ ƒ มีอนุพันธ์อันดับสอง   |
| อนุพันธ์อันดับใดๆ (Differentiation)   |  f^{(n)}(t)\   |  s^{n}F(s)-s^{n-1}f(0)-\cdots -f^{(n-1)}(0)\   | สมมุติให้ ƒ มีอนุพันธ์อันดับ n ใดๆ   |
| ปริพันธ์เชิงความถี่ (Frequency integration)   |  {\frac {f(t)}{t}}\   |  \int _{s}^{\infty }F(\sigma )\,d\sigma \   |   |
| ปริพันธ์ Integration   |  \int _{0}^{t}f(\tau )\,d\tau =(u*f)(t)  |  {1 \over s}F(s)  |  u(t) คือ ฟังก์ชันขั้นบันไดเฮวิไซด์ (Heaviside step function) และ  (u*f)(t) คือสังวัตนาการ (convolution) ของ  u(t) และ  f(t)  |
| การขยายเชิงเวลา (Time scaling)   |  f(at)\   |  {\frac {1}{|a|}}F\left({s \over a}\right)  |  |
| การเลื่อนเชิงความถี่ (Frequency shifting)   |  e^{at}f(t)\   |  F(s-a)\   |  |
| การเลื่อนเชิงเวลา (Time shifting)   |  f(t-a)u(t-a)\   |  e^{-as}F(s)\   |  u(t) คือ ฟังก์ชันขั้นบันไดเฮวิไซด์ (Heaviside step function) |
| การคูณ (Multiplication)   |  f(t)g(t)\   |  {\frac {1}{2\pi i}}\lim _{T\to \infty }\int _{c-iT}^{c+iT}F(\sigma )G(s-\sigma )\,d\sigma \   | การหาปริพันธ์จะกระทำบนแกนแนวดิ่ง  Re(\sigma )=c ซึ่งอยู่ในขอบเขตการลู่เข้า (region of convergence) ของ   F |
| สังวัตนาการ (Convolution)   |  (f*g)(t)=\int _{0}^{t}f(\tau )g(t-\tau )\,d\tau   |  F(s)\cdot G(s)\   | ในนิยามของการสังวัตนาการ เราสามรถกำหนดให้ ƒ(t) และ g(t) มีค่าเป็นศูนย์ได้ เมื่อ t < 0 |
| สังยุคของจำนวนเชิงซ้อน (Complex conjugation)   |  f^{*}(t)  |  F^{*}(s^{*})  |  |
| สหสัมพันธ์ไขว้ (Cross-correlation)   |  f(t)\star g(t)  |  F^{*}(-s^{*})\cdot G(s)  |  |
| ฟังก์ชันคาบ (Periodic Function)   |  f(t)\   |  {1 \over 1-e^{-Ts}}\int _{0}^{T}e^{-st}f(t)\,dt  |  f(t) เป็น ฟังก์ชันคาบ ของคาบ  T กล่าวคือ  f(t)=f(t+T),\;\forall t\geq 0 เป็นการรวมการของคุณสมบัติการเลื่อนเชิงเวลาและคุณสมบัติของลำดับเรขาคณิต |
เชิงอรรถ

อาจพบเห็นการสะกดชื่อการแปลงลาปลัสอย่างอื่นเช่น การแปลงลาปลาส, การแปลงลาปลาซ, การแปลงลาพลาส, การแปลงลาพลาซ หรือใช้คำนำหน้าว่า ผลการแปลง–, การแปลงรูป–
การไทเทรต

ลักษณะการไทเทรต
การเขย่าขวดรูปชมพู่เป็นวงกลมขณะไทเทรต
การไทเทรต (อังกฤษ: titration) คือ วิธีการทางปริมาณวิเคราะห์ (Quantitative Analysis) ใช้ในการหาปริมาตรของสารละลายมาตรฐาน (สารละลายที่เราทราบความเข้มข้นที่แน่นอนแล้ว) ที่ทำปฏิกิริยาพอดีกับสารละลายอื่นซึ่งทราบปริมาตร แต่ยังไม่ทราบความเข้มข้น เพื่อนำค่าปริมาตรที่ได้มาคำนวณหาความเข้มข้นของสารละลายอื่นนั้น
สำหรับการไทเทรตทุกชนิด จุดที่สารที่เรานำมาไทเทรตทำปฏิกิริยากันพอดี เราเรียกว่า จุดสมมูลหรือจุดสะเทิน (Equivalence Point)จุดที่กรดทำปฏิกิริยากันพอดีหรือสะเทินพอดีกับเบส ส่วนจุดที่อินดิเคเตอร์ (Indicator) เปลี่ยนสี เราเรียกว่า จุดยุติ (End Point) ซึ่งเป็นจุดที่เราจะยุติการไทเทรต โดยถ้าเราใช้อินดิเคเตอร์ที่เหมาะสมจะทำให้จุดยุติตรงกับจุดสมมูลหรือใกล้เคียงกับจุดสมมูลมาก แต่ถ้าเราใช้อินดิเคเตอร์ไม่เหมาะสมอาจจะทำให้จุดยุติอยู่ห่างจากจุดสมมูลมาก ทำให้ผลการทดลองคลาดเคลื่อนได้
ประเภทของการไทเทรต

การไทเทรตกรด-เบส (Acid-Base Titration) โดยมีสารที่ทำปฏิกิริยากันในการไทเทรตเป็นกรดกับเบส โดยอินดิเคเตอร์ที่ใช้จะเป็นอินดิเคเตอร์วัดค่า pH ทั่ว ๆ ไป
การไทเทรตปฏิกิริยารีดอกซ์ (Redox Titration) โดยสารที่ใช้จะเกิดปฏิกิริยาออกซิเดชั่น-รีดักชั่น โดยส่วนใหญ่จะไม่ต้องใช้อินดิเคเตอร์เพราะเมื่อเกิดปฏิกิริยาสารละลายจะเปลี่ยนสีได้เอง
การไทเทรตปฏิกิริยาการเกิดสารเชิงซ้อน (Complexometric Titration) โดยระหว่างปฏิกิริยาจะเกิดสารประกอบเชิงซ้อน (Complex Compound, Coordination Compound) ขึ้น สารที่ใช้ในการไทเทรตมักจะเป็น EDTA โดยอินดิเคเตอร์ที่ใช้ เช่น Eriochrome Black T เป็นต้น
การไทเทรตกรด-เบส

การไทเทรตกรด-เบส เป็นการไทเทรตระหว่างสารละลายกรดกับเบส ใช้ในการหาปริมาณหรือความเข้มข้นที่แน่นอนของกรดหรือเบส ทำได้โดยนำสารตัวอย่างมาไทเทรตกับกรดหรือเบสที่ทราบความเข้มข้นที่แน่นอน แล้วสังเกตสีของอินดิเคเตอร์ที่เปลี่ยนไปเมื่อปฏิกิริยาเกิดจนถึงจุดสมมูล ขณะไทเทรต pH ถ้าเลือกใช้อินดิเคเตอร์ที่เหมาะสมจะบอกจุดยุติที่ใกล้เคียงกับจุดสมมูลได้ การไทเทรตกรด-เบส สามารถแบ่งออกได้เป็น 4 แบบ ซึ่งการไทเทรตแต่ละแบบให้ผลลัพธ์ที่แตกต่างกันออกไป ดังนี้
การไทเทรตระหว่างกรดแก่กับเบสแก่
การไทเทรตระหว่างเบสอ่อนกับกรดแก่
การไทเทรตระหว่างกรดอ่อนกับเบสแก่
การไทเทรตระหว่างกรดอ่อนกับเบสอ่อน
การ์ดเสียง

การ์ดเสียงของ ซาวน์บลาสเตอร์ไลฟ์
การ์ดเสียง หรือ ซาวน์การ์ด (อังกฤษ: sound card) คืออุปกรณ์คอมพิวเตอร์ที่ทำหน้าที่แปลงข้อมูลดิจิทัลที่เก็บรายละเอียดเกี่ยวกับเสียงต่าง ๆ แปลงเป็นสัญญาณเสียงในรูปแบบสัญญาณทางไฟฟ้า
เสียงเป็นส่วนสำคัญของระบบมัลติมีเดียไม่น้อยกว่าภาพ ดังนั้นการ์ดเสียงจึงเป็นอุปกรณ์ จำเป็นที่สำคัญของระบบ คอมพิวเตอร์ มัลติมีเดีย
การ์ดเสียงได้รับการพัฒนาคุณภาพอย่างรวดเร็วเพื่อ ให้ได้ประสิทธิภาพของเสียงและความผิดเพี้ยน น้อยที่สุด ตลอดจนระบบเสียง 3 มิติในปัจจุบัน
ความชัดเจน ของเสียงจะมีประสิทธิภาพดีเพียงใดนั้น ขึ้นอยู่กับปัจจัยหลัก 2 ประการ คือ อัตราการสุ่มตัวอย่าง และ ความแม่นยำ ของตัวอย่างที่ได้
ซึ่งความแม่นยำของตัวอย่างนั้นถูกกำหนด โดยความสามารถของ A/D Converter ว่ามีความ ละเอียดมากน้อยเพียงใด ทำอย่างไรจึงจะประมาณ
ค่าสัญญาณดิจิทัลได้ใกล้เคียงกับสัญญาณเสียงมากที่สุด ความละเอียดของ A/D Converter นั้นถูก กำหนด โดยจำนวนบิตของสัญญาณดิจิทัลเอาต์พุต
เช่น
- A/D Converter 8 bit จะสามารถแสดงค่าที่ต่างกันได้ 256 ระดับ
- A/D Converter 16 bit จะสามารถแสดงค่าที่ต่างกันได้ 65,536 ระดับ
หากจำนวนระดับมากขึ้นจะทำให้ความละเอียดยิ่งสูงขึ้นและการผิดเพี้ยนของสัญญาณเสียงยิ่งน้อยลง
นั่นคือ ประสิทธิภาพที่ของเสียง ที่ได้รับดีขึ้นนั่นเอง แต่จำนวนบิตต่อหนึ่งตัวอย่างจะมากขึ้นด้วย
ส่วนประกอบ

การ์ดเสียงเกิดจากการนำเอาอุปกรณ์อิเลคทรอนิคส์มาประกอบรวมกันบนแผง PCB (Print Circuit Board)
โดยมี ชิปที่เป็นอุปกรณ์หลักในการสร้างเสียงคือ Synthesizer ซึ่งในปัจจุบันมักเป็นแบบ wave table
โดยผู้ผลิตชิปสังเคราะห์ เสียงที่มีชื่อเสียง คือ ESS และ Yamaha ส่วนอื่นจะเป็นช่องต่อสำหรับนำสัญญาณเข้า-ออก เพื่อทำงานด้านเสียง
1. คอนเน็คเตอร์ CD Audio เป็นส่วนที่อยู่ในเครื่อง เพื่อรับสัญญาณเสียงแบบอนาล็อกจากไดร์ฟซีดีรอมผ่านสายเชื่อม
ต่อที่มี 4 ช่อง สำหรับนำมาเสียบเข้ากับตัวคอนเน็คเตอร์ การเสียบผิด ด้านไม่ทำให้เสียหายแต่จะเป็นการสลับช่องสัญญาณออก สู่ ลำโพงซ้าย-ขวา เท่านั้น
2. ชิปสังเคราะห์เสียง หรือ Synthesizer ในยุคแรกเป็นแบบ FM ที่เรียกว่า Frequency Modulation เป็นการ
สังเคราะห์เสียงแบบผสมความถี่ซึ่งไม่นิยมใช้ ปัจจุบันนี้ เพราะไม่สามารถให้เสียงที่เป็นธรรมชาติเหมือนเครื่องดนตรีจริงได้
WaveTable เป็นวิธีการสังเคราะห์เสียงที่นิยมใช้กันมากที่สุด ในยุคปัจจุบันเนื่องจากสามารถให้เสียงได้ใกล้เคียงกับเครื่อง ดนตรีจริงมากที่สุด
ซึ่งวิธีการคือ บันทึกเสียงเครื่องดนตรีจริงของเครื่องดนตรีแต่ละชนิดไว้เป็นช่วงสั้น ๆ เพื่อเก็บไว้เป็นต้น
แบบไปหาจากเสียงต้นแบบในตารางเสียงที่มีความถี่เดียวกันมา การ์ดเสียงที่ใช้วิธีการนี้ จึงให้เสียงเหมือนกับมีเครื่องดนตรี บรรเลงอยู่จริง ๆ
3. ช่อง Line - out (สีชมพู) ช่องต่อนี้จะมีเฉพาะการ์ดเสียงแบบ 4 แชนแนล ใช้สำหรับต่อสัญญาณเสียง ไปยังลำโพง แบบ Surround ซ้าย-ขวา
4. ช่อง Line - in (สีน้ำเงิน) สำหรับรับสัญญาณเสียงจากอุปกรณ์กำเนินเสียงอื่น เช่น เครื่องเล่นวิทยุ - เทป เครื่องเล่นซีดี
ฯลฯ เข้ามาที่การ์ดเพื่อขยายสัญญาณเสียง หรือแสดงผลที่เครื่องของเรา
5. ช่อง Speaker (สีเขียว) สำหรับส่งสัญญาณเสียงจากการ์ดเสียงออกไปยังลำโพงปกติในแบบสเตอริโอ
6. MIDI/Game Port เป็นคอนเน็คเตอร์รูปตัว "D" ใช้ต่อพ่วงอุปกรณ์ประเภท MIDI หรืออุปกรณ์สำหรับเล่นเกม เช่น จอยสติก เกมแพด ฯลฯ
การให้เหตุผลเป็นทางสายกลาง

การให้เหตุผลเป็นทางสายกลาง (อังกฤษ: argument to moderation, false compromise, argument from middle ground, golden mean fallacy
เป็นเหตุผลวิบัติว่าความจริงจะอยู่ระหว่างกลางของฝ่ายสองข้างเสมอ
ตัวอย่างความเป็นเหตุผลวิบัติหนึ่งก็คือ เรื่องสีท้องฟ้าของโลกในช่วงกลางวัน 
ฝ่ายหนึ่งอ้างอย่างถูกต้องว่าท้องฟ้ามีสีฟ้า และอีกฝ่ายหนึ่งก็อ้างว่าท้องฟ้ามีสีเหลือง 
แล้วสรุปอย่างผิดๆ ว่า ท้องฟ้ามีสีในระหว่างกลางคือสีเขียว
ดูเพิ่ม

สถานีย่อยปรัชญา
การเมืองสายกลาง
เชิงอรรถและอ้างอิง

↑  Fallacy: Middle Ground) เก็บถาวร 2019-07-21 ที่ เวย์แบ็กแมชชีน , The Nizkor Project (accessed 29 November 2012)
↑  Harker, David (2015). Creating Scientific Controversies: Uncertainty and Bias in Science and Society. Cambridge University Press. ISBN 978-1-107-06961-9. LCCN 2015011610.
↑  Gardner, Susan T. (2009). Thinking Your Way to Freedom: A Guide to Owning Your Own Practical Reasoning. Temple University Press. ISBN 978-1-59213-867-8. JSTOR j.ctt14btd4j. LCCN 2008023988.
การ์ตูนโป๊

การ์ตูนโป๊เรื่องซูเปอร์แมน ของอเมริกา
การ์ตูนโป๊ (อังกฤษ: erotic comic) หรือ การ์ตูนสำหรับผู้ใหญ่ (อังกฤษ: adult comic) เป็นการ์ตูนที่ทำขึ้นสำหรับให้ผู้ใหญ่อ่าน เนื่องจากมีสื่อซึ่งถือกันว่าอุจาด น่ากลัว ลามกอนาจาร ขัดต่อลัทธิศาสนา ทุศีลธรรม (ความคิดของคนไทย) หรือโป๊เปลือย ต่างไปจากการ์ตูนทั่วไปที่นิยมกันว่าเป็นมิตรแก่เด็ก อย่างไรก็ดี มีการ์ตูนโป๊หลายเรื่องไม่ได้ว่าด้วยเรื่องทางกามารมณ์เลย แต่เพียงพรรณนาเรื่องราวของวัยเจริญพันธุ์ตามธรรมชาติ เช่น เดอะเวอร์จินพรอเจกต์ (The Virgin Project)
เมื่อพูดกันถึงการ์ตูนโป๊ คนทั่วไปก็เข้าใจได้ว่าต้องเจือเนื้อหาทางเมถุนธรรม และตีตราไว้สำหรับผู้อ่านที่ถึงวัยเจริญพันธุ์แล้วเท่านั้น แต่ก็มิได้เป็นเช่นนั้นเสมอไป ในประเทศญี่ปุ่นและแถบตะวันตกของทวีปยุโรปนั้น พบเจอการ์ตูนโป๊ได้ดาษดื่น ขณะที่ในทวีปอเมริกาเหนือ การ์ตูนโป๊เป็นวัฒนธรรมกระแสหลักทีเดียว
ดูเพิ่ม

วิกิมีเดียคอมมอนส์มีสื่อเกี่ยวกับ การ์ตูนโป๊
การให้เหตุผลโดยอาศัยเรื่องเล่า

การให้เหตุผลโดยอาศัยเรื่องเล่า (อังกฤษ: argument from anecdote) เป็นเหตุผลวิบัติอรูปนัยทางตรรกะ โดยใช้เรื่องเล่าเป็นเหตุผลหรือหลักฐานว่าสิ่งที่อ้างเป็นจริง
และไม่ให้หลักฐานหรือเหตุผลอื่น ๆ
การให้เหตุผลนี้ไม่น่าเชื่อถือเพราะเรื่องเล่าอาจกุขึ้นก็ได้ อาจเล่าผิด ๆ ก็ได้ หรืออาจเป็นค่าผิดปกติทางสถิติซึ่งไม่มีนัยสำคัญเมื่อพิจารณาหลักฐานอื่น ๆ 
เหตุผลวิบัตินี้มักพบร่วมกับการวางนัยทั่วไปเร็วเกินไป (hasty generalisation) คือวางนัยโดยใช้เรื่องเล่าที่ไม่ได้พิสูจน์ความเป็นจริง
ตัวอย่าง

"ผมไม่มีทางยอมรับการให้เหตุผลโดยเรื่องเล่า (เช่น "ลูกพี่ลูกน้องของผมมีเพื่อนที่ไปหาคนทรง แล้วจึงได้คุยกับสามีที่เสียชีวิตไปแล้ว")
"พระเป็นเจ้าได้มาเยี่ยมผมวันนี้ในความฝัน และสิ่งที่มาเยี่ยมผมก็จะต้องมี ดังนั้นพระเป็นเจ้าจึงมีจริง"
แม้การให้เหตุผลนี่จะมีรูปแบบที่ถูกต้องทางตรรกะ คือถ้าข้อตั้งเป็นจริง ข้อสรุปก็จะต้องเป็นจริงด้วย 
แต่ก็ยังอาจไม่สมเหตุสมผลทางตรรกะ 
ข้อตั้งซึ่งเป็นเรื่องเล่าล้วน ๆ อาจได้กุขึ้นเพื่อสนับสนุนการให้เหตุผลนี้ หรือว่าพระเป็นเจ้าที่เห็นในความฝันก็เป็นเพียงความฝัน 
ความสมเหตุสมผลของข้อตั้งไม่อาจนิรนัยได้เพราะเป็นเรื่องเล่า
"ฉันรู้จักคนที่ตายหลังจากได้สูบกัญชา ดังนั้น การสูบกัญชาจึงอันตรายมากและไม่ควรถูกกฎหมาย"
นี่เป็นตัวอย่างการวางนัยทั่วไปเร็วเกินไป บวกกับการให้เหตุผลโดยเรื่องเล่า 
การให้เหตุผลนี้ไม่ดีเพราะ
การนิรนัยความเป็นจริงหรือความสมเหตุสมผลของข้อตัังทำได้ยาก
ถ้าแม้มีคนตายหลังจากได้สูบกัญชา กรณีเดี่ยว ๆ ก็ไม่ได้หมายความว่ามันอันตรายเท่ากับที่กล่าว ถ้าไม่มีหลักฐานอื่น ๆ ก็จะเป็นการวางนัยทั่วไปเร็วเกินไป
ข้ออ้างเป็นเหตุผลวิบัติแบบ post hoc ergo propter hoc คือแม้คนนั้นจะตายหลังจากได้สูบกัญชา ก็ไม่ได้หมายความว่ากัญชาเป็นเหตุให้ตาย
เชิงอรรถและอ้างอิง

↑  Asimov, Isaac (February 1977).  Ferman, Edward L. (บ.ก.). "SCIENCE: Asimov's Corollary". The Magazine of Fantasy & Science Fiction. Mercury Press. p. 105.
กาลุช (กลุ่มดนตรี)

| กาลุช |
| --- | --- |
สมาชิกบางส่วนของกาลุช ระหว่างเข้าร่วมการประกวดเพลงยูโรวิชันปี 2022
ข้อมูลพื้นฐาน
รู้จักในชื่อ: กาลูชอร์แกสตรา
ที่เกิด:  ยูเครน
แนวเพลง: แร็ป ฮิปฮอป
ช่วงปี: 2019–ปัจจุบัน
ค่ายเพลง: เดฟแจมเรเคิดดิงส์

สมาชิก:  Oleh Psiuk  Ihor Didenchuk  Vlad Kurochka (KylymMen)  กาลูชอร์แกสตรา:  Tymofii Muzychuk  Vitalii Duzhyk  Dzhonni Dyvnyy  Sasha Tab 
กาลุช (อังกฤษ: KALUSH) เป็นกลุ่มดนตรีสัญชาติยูเครน ผู้ชนะการประกวดเพลงยูโรวิชันปี 2022
การแบ่งสรรปันส่วนแบบสัดส่วนคู่

การแบ่งสรรปันส่วนแบบสัดส่วนคู่ (อังกฤษ: Biproportional apportionment) คือการเลือกตั้งระบบสัดส่วนแบบที่ใช้เพื่อการจัดสรรปันส่วนที่นั่งอย่างเป็นสัดส่วนในสองลักษณะ ซึ่งจะแบบเป็นสองส่วนโดยแต่ละส่วนนั้นจะได้รับจำนวนที่นั่งเป็นสัดส่วนของที่นั่งทั้งหมด ตัวอย่างเช่น วิธีนี้สามารถให้ผลลัพธ์อย่างเป็นสัดส่วนตามพรรคการเมืองและตามภูมิภาค หรือตามพรรคการเมืองและตามเพศ/เชื้อชาติ หรืออาจจะใช้เกณฑ์คู่อื่นๆ
ตัวอย่าง: การจัดสัดส่วนโดยพรรคการเมืองและภูมิภาค
ส่วนแบ่งที่นั่งของแต่ละพรรคการเมืองจะเป็นสัดส่วนเท่ากับคะแนนเสียงของพรรคนั้นๆ
ส่วนแบ่งที่นั่งของแต่ละภูมิภาคจะเป็นสัดส่วนเท่ากับคะแนนเสียงของภูมิภาคนั้นๆ
(หรือ อาจจะคำนวนจากขนาดประชากรหรือเกณฑ์อื่นๆ ได้)
จากนั้นจะต้องจัดสรรที่นั่งให้ใกล้ที่สุดของแต่ละภูมิภาคและแต่ละพรรคการเมือง:
ที่นั่งของแต่ละภูมิภาคจะถูกจัดสรรให้แก่แต่ละพรรคการเมืองตามสัดส่วนของคะแนนเสียงในภูมิภาคของพรรคการเมืองเหล่านั้น (ที่นั่งของภูมิภาคนั้นมักจะตกเป็นของพรรคการเมืองยอดนิยมในท้องถิ่นนั้น)
ที่นั่งของแต่ละพรรคการเมืองจะถูกจัดสรรให้ระหว่างภูมิภาคต่างๆ ตามสัดส่วนคะแนนพรรคการเมืองในภูมิภาคเหล่านั้น (ที่นั่งของพรรคการเมืองจะมีมากในบริเวณภูมิภาคที่พรรคเป็นที่นิยมของประชาชน)
ขั้นตอน

สมมติให้ใช้วิธีนี้ในการคำนวนผลลัพธ์ให้เป็นสัดส่วนตามแต่ละพรรคการเมืองและแต่ละภูมิภาค
แต่ละพรรคการเมืองจะต้องส่งชื่อผู้สมัครเข้าลงเลือกตั้งในทุกภูมิภาค โดยผู้ลงคะแนนออกเสียงลงคะแนนเลือกพรรคการเมืองในภูมิภาคของตน (หรือ/และผู้สมัครรายบุคคลในกรณีของระบบสัดส่วนแบบบัญชีรายชื่อทั้งบัญชีเปิดหรือบัญชีท้องถิ่น)
ผลการลงคะแนนสามารถคำนวนได้ในสองขั้นตอน:
วิธีนี้สามารถทำความเข้าใจอย่างง่ายคือการปรับคะแนนเสียงอย่างน้อยที่สุดของแต่ละพรรคการเมืองเพื่อให้ผลลัพธ์ของแต่ละภูมิภาคออกมามีสัดส่วนที่สุดของแต่ละพรรคการเมือง
ขั้นตอน > การแบ่งสรรปันส่วนบน

ในการแบ่งสรรปันส่วนบนนั้น จำนวนที่นั่งของแต่พรรคการเมืองจะถูกคำนวนออกมาโดยวิธีค่าเฉลี่ยสูงสุด (เช่น วิธีแซ็งต์-ลากูว์) ซึ่งจะกำหนดว่าแต่ละพรรคการเมืองจะได้รับที่นั่งจำนวนทั้งหมดกี่ที่นั่งโดยยึดจากคะแนนเสียงทั้งหมดที่ได้รับ (ผลรวมของคะแนนเสียงของพรรคการเมืองนั้นๆ จากทุกภูมิภาครวมกัน) ซึ่งคล้ายคลึงกันกับการคำนวนหาจำนวนที่นั่งทั้งหมดที่แต่ละภูมิภาคพึงได้รับ ซึ่งใช้วิธีค่าเฉลี่ยสูงสุดเช่นกัน
ผลลัพธ์จากการแบ่งสรรปันส่วนบนนั้นถือเป็นผลลัพธ์สิ้นสุดในการคำนวนหาจำนวนที่นั่งของพรรคการเมืองหนึ่ง (และจำนวนที่นั่งของภูมิภาคหนึ่ง) ภายในทั่วทั้งภูมิภาค ส่วนการแบ่งสรรปันส่วนล่างจะใช้หาเพียงแค่ว่าในภูมิภาคใดบ้างที่พรรคการเมืองนั้นได้รับที่นั่ง ดังนั้น ภายหลังจากการแบ่งสรรปันส่วนบนเสร็จสิ้นแล้ว ถึงจะสามารถรู้ถึงความเข้มแข็งภายในสภาของพรรคการเมือง/ภูมิภาคได้